Pastillum fartum
Pastillum fartum, Anglice aliisque linguis vernacularibus sandwich, est esca, quae ex uno vel pluribus generibus cibi fit in una quadra vel inter duas quadras panis positis, et generatim quodvis ita appellatur ferculum, in quo duo vel plura panis frusta pro receptaculo vel involucro alterius cibi sunt in usu. A Ioanne Montagu, quarto comite Sandwich, hoc cibi genus creatum esse fertur. Pastilla farta plerumque in pistrinis veneunt, sed etiam in cauponis variorumque generum tabernis. Horum usus quasi in omnem orbis terrarum partem penetravit: facile enim velocissimeque parantur et eduntur.